Publication: Magyar Közlöny
Issue: MK-2011-110 (Year: 2011, Number: 110)
Era: contemporary
Section: alkalmazható közvetítõválasztásról szóló 73/2004. (IV. 15.) Korm. rendelet rögzíti.
Paragraph Index: 440

alkalmazható közvetítõválasztásról szóló 73/2004. (IV. 15.) Korm. rendelet rögzíti. 3.11. Elektronikus hírközlési szolgáltató hálózatához rendelt számok 3.11.1. Leírás A szolgáltató hálózatán belül elérhetõ szolgáltatások hívószámai. A hívószámok nem harmonizáltak, az egyes szolgáltatóknál eltérõ szolgáltatásokra alkalmazhatók. 3.11.2. A számok felépítése Három-, négy- vagy ötjegyû számok: 17c 17cd 17cde 3.11.3. A használat feltételei A 17c(d)(e) formátumú számokon nyújtott szolgáltatások – az egyes szolgáltatók közötti egyedi megállapodások hiányában – csak a szolgáltató hálózatán belül érhetõk el, más hálózatból nem hívhatók. A számokon az 2. § 3. pont szerinti emelt díjas, díjkorlátmentes szolgáltatás nem nyújtható. Kedvezményes díjazású szolgáltatás csak az 2. § 2. pontjában és az 1. melléklet 2.5.3. pontjában elõírt, valamint emelt díjas, díjkorlátos szolgáltatás csak az 2. § 4. pontjában és az 1. melléklet 2.10.3. pontjában elõírt feltételek szerint nyújtható. Amennyiben az elõfizetõ az emelt díjas, díjkorlátos szolgáltatások elérhetõségének letiltását kérte, a szolgáltatónak a letiltást díjmentesen biztosítania kell a 17c(d)(e) számokon nyújtott emelt díjas, díjkorlátos szolgáltatások számaira is. 3.12. Közérdekû tájékoztató és támogató szolgáltatások számai 3.12.1. Leírás Közérdekû szolgáltatások országos elérését lehetõvé tevõ rövid számok. 3.12.2. A számok felépítése Az egyes szolgáltatásokat három- vagy négyjegyû számok azonosítják: Háromjegyû számok: 180, 185, 186, 187, 188, 189 Négyjegyû számok: 181d, 182d, 183d, 184d 3.12.3. A használat feltételei A számokon valamely nagyobb közösség, vagy az egész társadalom érdekét szolgáló támogató vagy tájékoztató jellegû szolgáltatások nyújthatók. A hatóság internetes honlapján folyamatosan közzéteszi a kijelölhetõ számokat és a számokon elérhetõ szolgáltatásokat. Az országosan harmonizált számokhoz rendelt közérdekû támogató és tájékoztató szolgáltatások bevezetése nem kötelezõ, de alkalmazásuk esetén a közzétett számok csak a megadott szolgáltatáshoz használhatók. A számokon emelt díjas, díjkorlátmentes és emelt díjas, díjkorlátos szolgáltatás nem nyújtható. A szolgáltató minden esetben köteles a szolgáltatás hívószámának közzétételével együtt a hívó fél által fizetendõ, áfát tartalmazó díj mértékét is (hívásonkénti vagy percenkénti díj, vagy az SMS díja) nyilvánosságra hozni. 3.13. Telefonos kezelõi szolgáltatások számai 3.13.1. Leírás A telefonszolgáltatók és az egyetemes szolgáltatók számára jogszabályban elõírt, valamint a hagyományos kezelõi szolgáltatásoknak a szolgáltató hálózatából történõ elérését lehetõvé tevõ harmonizált rövid számok. 3.13.2. Számok nemzetközi hívásbejelentõ belföldi távolsági hívásbejelentõ táviratfeladás kezelõi ébresztés hibabejelentõ különleges tudakozó belföldi tudakozó nemzetközi tudakozó 3.13.3. A használat feltételei A hívott szolgáltatás mindig annak a szolgáltatónak a szolgáltatása, amelynek a hálózatából a hívást kezdeményezik, de több szolgáltatóra kiterjedõ szolgáltatás is létrehozható. Az országosan harmonizált számhoz rendelt szolgáltatás bevezetése nem kötelezõ, de alkalmazásuk esetén a fent felsorolt számok csak a megadott szolgáltatásokhoz használhatók. A hívó fél által fizetendõ díj mértékét (áfát is tartalmazó hívásonkénti vagy percenkénti díj) a szolgáltatónak minden esetben a szolgáltatás számának közzétételével együtt nyilvánosságra kell hoznia.

Source: https://magyarkozlony.hu/hivatalos-lapok/64c96e9b3c49113e51f9daf9645b870688e2d20a/dokumentumok/0a9f8cbde43c72e26d5c6a7ac5bf34e4de0ab63d/letoltes